संज्ञा के स्थान पर जिस शब्द का प्रयोग किया जाता है, उसे सर्वनाम कहते हैं। जैसे- वह, यह, मैं, तुम आदि।
मेरे दोस्त का नाम शिखर है। वह पाँचवी कक्षा में पढ़ता है। उसके पिताजी अध्यापक हैं। उसकी माता जी डॉक्टर हैं। वह पढ़ने में बहुत अच्छा है। वह क्रिकेट का अच्छा खिलाड़ी है। उसको कई पुरस्कार भी मिले हैं।
इन वाक्यों में ‘शिखर’ संज्ञा शब्द के बदले वह, उसके, उसकी, शब्दों का प्रयोग किया गया है। ये सभी सर्वनाम हैं।